als_Latn dik_Latn sag_Latn
Sezoni 2014 në Moto GP nis aty ku përfundoi ai i një viti më parë. Kampioni i botës, Marc Marquez tregon muskujt që në provat e para zyrtare.
Sezoni 2014 në Moto GP nis aty ku përfundoi ai i një viti më parë. Kampioni i botës, Marc Marquez tregon muskujt që në provat e para zyrtare që u zhvilluan në Losail të Katarit. Djaloshi iberik regjistroi pole position në pistën e Lindjes së Mesme me Hondan zyrtare, duke dhënë një sinjal të qartë se është ai piloti që duhet mundur edhe këtë sezon. Honda e spanjollit regjistroi kohën më të shpejtë me 1 minutë, 54 sekonda e 507 të mijtat, duke lënë pas bashkëkombasin Alvaro Bautista me një honda jo zyrtare dhe Bradley Smith me Yamaha i cili regjistroi një kohë shumë të afërt me 94 të qindtat më shumë.
Nga radha e dytë do të niset Italiani i Ducatit, Andrea Dovisioso, i cili zhvilloi xhiro më të shpejtë se ish kampioni i botës, Jorge Lorenzo, i cili kërkon të rikthejë titullin kampion në shtëpinë e tij edhe pse Yamaha M1 nuk është ende në lartësinë e skuadrës Honda. Në provat zyrtare zhgënjeu edhe Dani Pedrosa që do të niset nga vendi i gjashtë, i ndjekur nga Bradl, Crutchloë e Aleix Espargaro. Nuk ka vend për eufori as në kampin e ish 9 herë kampionit të botës, Valentino Rosi që u rendit i dhjeti me më shumë se gjysmë sekonde më shumë se vendi i parë.
als_Latn als_Latn als_Latn